Lo Cantar de Roncesvals ye un cantar de chesta de lo sieglo XIII (enta 1230), que nomás se'n conserva una chicota parte. Esta chicota parte yera en un manuscrito de lo sieglo XIV descubierto en l'interior d'un rechistro de vecins de 1366 de l'Archivo cheneral de Navarra. Lo texto seguntes Menéndez Pidal heba estau copiau en l'anyo 1310 d'un orichinal castellán escrito en lo sieglo XIII, lo mesmo opina Manuel Alvar. Manimenos J. Horrent y J. M. Lacarra piensan que la redacción orichinal estió en Navarra.